ПРИПРЕМА ЗА ЧАС
	Предметни наставник
	Љиљана Кандић

	Наставни предмет
	Биологија

	Разред и одељење
	7. разред, одељење 7/1

	Датум реализације
	12.10.2026.

	Наставна тема
	Јединство грађе и функције као основ живота 

	Наставна јединица
	Једноћелијски еукариотски организми

	Редни број нас. јединице
	12.

	Тип часа
	обрада 

	Циљ часа
	Ученици упознају грађу и начин живота једноћелијских еукариота (хлорела, амеба, еуглена, папучица)

	Очекивани исходи
	По завршетку часа ученик ће бити у стању да:
– наведе делове ћелије сваког представника;
– упореди представнике по облику тела, кретању, исхрани, симетрији  и размножавању;
– закључи зашто еуглена може бити и аутотроф и хетеротроф.

	Задаци часа
	Образовни: стицање знања о грађи и основним животним функцијама четири представника једноћелијских еукариота; усвајање појмова фоторецептор, контрактилна и хранљива вакуола, трепље, бич, лажне ножице, ћелијска уста
Васпитни: развијање сарадње, одговорности за заједнички задатак и уважавања туђег мишљења у групи.
Функционални: развијање вештине поређења и закључивања, рада са текстом и сликом, усменог излагања пред одељењем.

	Методе рада
	Дијалошка, монолошка, демонстративна, метода рада на тексту, истраживачка (упоређивање грађе једноћелијских еукаритских организама), метода игре, метода практичних активности (рад у дигиталноом уџбенику)

	Облици рада
	Комбиновани: фронтални , групни , индивидуални 

	Наставна средства
	Табла, креда/маркери, уџбеник, рачунар и пројектор

	Дидактички материјали
	Радни листићи за 4 групе , радни листићи за ученике који раде по ИОП-у, картице са појмовима за квиз-Ко сам ја, упоредна табела коју ученици попуњавају, интераактивни задаци у дигиталном уџбенику,  кратак видео-запис покрета амебе

	Међупредметна корелација
	Унутарпредметна: Биологија 5. разред – Грађа ћелија, Особине живих бића ( Исхрана, Кретање, Размножавање) ;
 Биологија 6. разред – Једноћелијски организми.
Биологија 7. разред-Симетрија организама
Међупредметна:Физика (7. разред) – Светлост и њено простирање (фоторецептор); 
Српски језик – усмено излагање.
Свакодневни живот-вода за пиће

	Међупредметне компетенције ученика које се развијају на овом часу
	[bookmark: _GoBack]Компетенција за учење, сарадња, комуникација, рад са подацима и информацијама, решавање проблема

	Кључне речи:
	Лажне ножице, бич, фоторецептор, миксотроф, трепље, мало и велико једро

	Литература
	за наставника: Уџбеник Биологије за 7. разред; Нови Логос, Програм наставе и учења за 7. разред
за ученике: Уџбеник биологије за 7. разред; Нови Логос, стр. 55–60


	Ученици који раде по ИОП-2:
	К. Т. -ученик добија наставни листић на коме је нацртан тачкама, најједноставнији једноћелијски еукариотски организам-амеба. Задатак је да спајањем понуђених тачака, амеба постане јасно видљива, и да поново препише њене главне делове; ћелијска мембрана, једро и лажне ножице
М. Ђ. -ученик добија наставни листић, са нацртаном амебом и основним деловима њене ћелије. Задатак-самостално нацртати амебу, и обележити основне делове, као на показаном примеру, на наставном листићу. Ученик је укључен у рад групе, и уколико жели, може учествовати у представљању своје групе.


ТОК ЧАСА
	Временска артикулација
	Активност наставника
	Активност ученика

	Уводни део часа (10 минута)
	-Наставник јасно истиче циљ данашњег часа, и записује наслов на табли
-Поставља у питања, ради подсећања на претходно усвојено градиво: По чему се еукариотска ћелија разликује од прокариотске, колика има домена живих бића, у који домен убрајамо једноћелијске еукариотске организме, кога смо упознали до сад од најједноставнијих организама
- објашњава да једноћелијски организми обављају све животне функције у једној ћелији.
-- Поставља проблемско питање из уџбеника, које остаје отворено до краја часа: „Да ли вода у којој живе хлорела, амеба, еуглена и папучица може да се пије?”
-Проверава да ли је све у реду са поделом ученика у групе (подела ученика је извршена претходни час) 

	
- Записују наслов у свеску.
-одговарају на питања наставника: која је разлика између прокариотских и еукариотских организама, колика има домена живих бића, у који домен убрајамо једноћелијске еукариотске организме, кога смо упознали до сад од најједноставнијих организама
- распоређују се у групе

	Главни део часа (20 минута)
	1. Даје задатке свакој групи, јер се међу групама задаци разликују. Групе: 1 – Амеба, 2 – Хлорела,
 3 – Еуглена, 4 – Папучица.
2. Даје упутство ученицима за рад у групи
3. Даје посебне задатке за ученике који раде по ИОП-2
3. Обилази групе, усмерава потпитањима, проверава да ли сви чланови учествују, помаже ученицима који раде по ИОП-у
4. Евидентира и вреднује, у табели, рад и залагање ученика током часа. Ученици од раније знају  критеријуме  рада у групи.
5. Прати и коментарише излагање ученика, након рада у групи
- истиче кључне појмове (лажне ножице, бич, фоторецептор,миксотроф, трепље, мало и велико једро)

	1. упознају се са задатком групе
2. решавају задатке са наставног листића
3.проверавају у уџбенику тачне одговоре 
4. бирају представника који ће попуњавати  табелу-упоредне грађе једноћелијских еукариотских организамана табли, и другог који ће извештавати о попуњеном наставном листићу
5. Одговарају на питања наставника и упоређују свој организам са организмом групе која излаже.

	Завршни део часа (15 минута)
	-омогућава приступ ученику-представнику групе да реши задатак у дигиталном уџбенику
-помаже ученицима да провере решене задатке у дигиталном уџбенику
- води квиз „Ко сам ја?” – усмено, путем асоцијација.
 („Имам два једра и крећем се помоћу трепљи”-папучица, трепљар,
„Немам сталан облик тела”-амеба, „Имам ћелијски зид и не крећем се”-Хлорела,
 „Имам бич и једини сам познати миксотроф-Зелена еуглена)
-Враћа се на проблемско питање са почетка часа и тражи коначан одговор.
- Задаје домаћи задатак-Нацртати све једноћелијске еукариотске организме и обележити основну грађу,у свеску без линија
-извештава ученике о укупном постигнућу групе током часа
	-представник групе самостално решава питања у дигиталном уџбенику (правилно распореди основне делове ћелије-амебе, хлореле, зелене еуглене и папучице)
-проверавају да ли су тачно урадили задатке у дигиталном уџбенику
-одговарају на питања у квизу-Ко сам ја
- Одговарају на проблемско питање, које су добили на почетку часа, обогаћени новим знањима о станишту једноћелијских еукариота: каква вода је безбедна за пиће
-Записују домаћи задатак
-добијају повратну информацију од наставника о раду своје групе током часа

	Начин провере остварености исхода / вредновање постигнућа ученика
	-Праћење рада у групи (учешће свих чланова, сарадња, организација вође групе).
-Тачност попуњене упоредне табеле и наставних листића.
-Квалитет излагања групе 
-Решавање задатака у дигиталном уџбенику
-Одговори на квизу „Ко сам ја?” 
-активност ученика и тачност у одговору на питања наставника

	Оквир за преиспитивање остварености часа
	1 – задовољан/на     2 – делимично     3 – нисам задовољан/на

1. Припрема садржаја за учење     1   2   3
2. Организација наставног процеса     1   2   3
3. Диференцијација, индивидуализација рада     1   2   3
4. Мотивисање ученика на активно учешће у наставном процесу     1   2   3
5. Вредновање ученичког залагања на часу     1   2   3

Закључак наставника: 


Мењала бих: ____________________________________________







ИЗГЛЕД ТАБЛЕ

ЈЕДНОЋЕЛИЈСКИ ЕУКАРИОТСКИ ОРГАНИЗМИ

	
	Амеба-1. група
	Хлорела-2. група
	Еуглена-3. група
	Папучица-4. група

	Кретање
	лажне ножице
	непокретна
	бич
	трепље

	Исхрана
	хетеротроф
	аутотроф
	миксотроф
	хетеротроф

	Размножавање
	Митоза-ћелијска деоба
	Митоза-ћелијска деоба и полно
	Митоза-уздужна деоба
	Митоза-попречна деоба и полно

	Станиште
	стајаће слатке воде
	Стајаће слатке вода, кора дрвета
	стајаће слатке воде
	стајаће слатке воде



Кључне речи: лажне ножице, бич, фоторецептор, миксотроф, трепље, мало и велико једро
Домаћи задатак: Нацртати амебу, зелену еуглену, хлорелу и папучицу, у свеску без линија





















*Материјал за наставника:
Вредновање рада ученика у групи:
	
	1. Група-Амеба
	2. Група-Хлорела
	3. Група-Еуглена
	4. Група-Папучица

	Прибор за час
	
	
	
	

	Понашање ученика
	
	
	
	

	Сарадња у групи
	
	
	
	

	Представљање групе
	
	
	
	

	Провера усвојених садржаја; израда дигиталних задатака
	
	
	
	

	Резиме:
	
	
	
	

	Напомена:
	
	
	
	





Критерију и за вредновање:
-зелени смајли-4 и 5 +
-наранџасти смајли-2 и 3 +
-црвени смајли- 1 +

-Заједничко упутство за све групе ( 10 минута):
1. Прочитајте текст и табелу о свом организму у уџбенику (стр. 55–60)
2. Одговорите на питања, или заокружите тачан одговор и на тај начин решите задатак групе, на наставном листићу. Током решавања добијених задатака, користите уџбеник.
3. Известилац има 3 минута да представи рад групе. Изабрани ученик, за то време, попуњава табелу-Упоредна грађа једноћелијских еукариотских организама





Група 1 – Амеба
Попуну наставни листић, тако што ћеш допунити реченицу или заокружити тачан од више понуђених одговора.

1. Амеба је АСИМЕТРИЧНА / БИЛАТЕРАЛНО / РАДИЈАЛНО симетрична. 
2. Облик тела амебе је СТАЛАН/ПРОМЕНЉИВ.
3.  Амеба се креће помоћу ......................................................................... .
4. Амеба је ХЕТЕРОТРОФ/АУТОТРОФ.
5. Станиште амебе је у ................................................................
6. Амеба се размножава ............................................................................................... .




Група 2 – Хлорела-ЗЕЛЕНА АЛГА
Попуну наставни листић, тако што ћеш допунити реченицу или заокружити тачан од више понуђених одговора.

1.  Хлорела је АСИМЕТРИЧНА / БИЛАТЕРАЛНО / РАДИЈАЛНО симетрична. 
2.  Органела у којој се обавља фотосинтеза јесте ______________. 
3. Хлорела врши фотосинтезу, и због тога је .................................према начину исхране
4. Хлорела нема органе за кретање, и због тога је ..........................................
5. Хлорела живи у ................................ и на кори .....................................
6. Размножава се ........................................................ и .........................................




Група 3 – Зелена еуглена-БИЧАР
Попуну наставни листић, тако што ћеш допунити реченицу или заокружити тачан од више понуђених одговора.

1. Еуглена је АСИМЕТРИЧНА / БИЛАТЕРАЛНО / РАДИЈАЛНО симетрична. 
2. Зелена еуглена живи у СТАЈАЋИМ, СЛАТКИМ ВОДАМА/ПАРАЗИТ на кожи сисара.
3. Како се размножава Зелена еуглена?........................................................................
4. Зелена еуглена, може да се храни и аутотрофно и хетеротрофно, што значи да је она једини познати .........................................
5.  Еуглена се креће помоћу ______________. 
6. Органела која је осетљива на светлост, назива се -------------------------------



Група 4 – Папучица-ТРЕПЉАР
Попуну наставни листић, тако што ћеш допунити реченицу или заокружити тачан од више понуђених одговора.

1. Папучица је АСИМЕТРИЧНА / БИЛАТЕРАЛНО / РАДИЈАЛНО симетрична. 
2.  Папучица има: ЈЕДНО ЈЕДРО / ДВА ЈЕДРА / ВИШЕ ЈЕДАРА. 
3.  Папучица се креће помоћу ______________. 
4.  Папучица се размножава УЗДУЖНОМ / ПОПРЕЧНОМ ћелијском деобом и полно.
5. Папучица се храни ...............................................
6. Папучица живи у  ..................................................................... водама.

































Материјал за ученике, који раде по ИОП-у:

